| ProtosuchusRango fósil: Xurásico temperán |
| --- |
| Molde de *Protosuchus richardsoni* (AMNH 3024) no Museo Americano de Historia Natural |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Reptilia |
| Familia: | †Protosuchidae |

 |
| Especies |
| * *P. richardsoni* (Brown, 1933) (especie tipo)
* *P. haughtoni* (Whetstone e Whybrow, 1983)
* *P. micmac* Sues *et al.* 1996
 |
| Sinonimia |
| * *Baroqueosuchus* Busbey e Gow, 1984
* *Lesothosuchus* Whetstone e Whybrow, 1983
 |

***Protosuchus*** é un xénero extinto de carnívoros crocodilomorfos do Xurásico temperán. O nome *Protosuchus* significa "primeiro crocodilo", e é un dos primeiros animais que lembran os crocodilianos. *Protosuchus* medía aproximadamente 1 m de lonxitude e pesaba uns 40 kg.

Restauración do aspecto dun *Protosuchus*
Cranio de *Protosuchus richardsoni* (AMNH 3024)
Pelve e patas posteriores de *Protosuchus richardsoni* (AMNH 3024)
O fósil *Protosuchus richardsoni* AMNH 3024
Como é un parente moi antigo dos crocodilos, o seu cranio presenta máis características corcodilianas que o dos seus antepasados máis antigos. Tiña mandíbulas curtas que se facían máis anchas na base do cranio, que lle proporcionaban unha gran superficie á cal se podían unir os seus músculos mandibulares. Isto incrementaba a abertura máxima da boca do animal e a forza coa cal se podían pechar as mandíbulas. A dentición do animal tamén lembra á dos modernos crocodilos, incluíndo os dentes da mandíbula inferior que encaixaban en amosegas da parte externa do lateral da mandíbula superior cando pechaban a boca. Tamén posuía unha poderosa cola que máis tarde se convertería nos seus descendentes no mecanismos de propulsión na auga.

O corpo estaba cuberto e reforzado con escamas e ao longo do dorso tiñan unha dobre ringleira de placas óseas. Era un réptil cuadrúpede pouco común con longas patas columnares, coas patas traseiras máis longas que as dianteiras. Os seus cinco dedos tiñan garras e crese que eran bos corredores e nadadores, pero de vida predominantemente terrestre.

Especies
--------

Describíronse tres especies de *Protosuchus*: a especie tipo *P. richardsoni*  atopada en Arizona, Estados Unidos, *P. micmac*  de Nova Escocia, Canadá, e *P. haughtoni*  de Suráfrica.

Notas
-----

1. ↑  Palmer, D. ed. (1999). *The Marshall Illustrated Encyclopedia of Dinosaurs and Prehistoric Animals*. London: Marshall Editions. p. 99. ISBN 1-84028-152-9.
2. ↑  Colbert, Edwin Harris, 1905-; Mook, Charles Craig, 1887-1966.; Brown, Barnum. The ancestral crocodilian Protosuchus. Bulletin of the AMNH ; v. 97, article 3.
3. ↑  "FossilWorks: Protosuchus richardsoni"  Arquivado 04 de marzo de 2016 en Wayback Machine. retrieved 26 Feb 2014
4. ↑  "Triassic-Jurassic faunal and floral transition in the Fundy Basin, Nova Scotia", Authors: Paul E. Olsen, Jessica H. Whiteside, Timothy Fedak, retrieved 26 Feb 2014
5. ↑  "FossilWorks: Protosuchus haughtoni" Arquivado 13 de setembro de 2016 en Wayback Machine. retrieved 26 Feb 2014

|  |  |
| --- | --- |
|  | Commons ten máis contidos multimedia sobre:  ***Protosuchus*** |

|  |  |
| --- | --- |
| Control de autoridades | 
* Wd: Q134947
* MAG: 2776573167

 |

|  |  |
| --- | --- |
| Identificadores taxonómicos | 
* EOL: 4472855
* Fossilworks: 38334
* GBIF: 3238599
* IRMNG: 1395386
* uBio: 4314626

 |